2隻狗上巴士尋主人 車長趕狗落車被罵無人性 網民1原因撐無做錯
狗狗誤上巴士要如何處理?有港男於網上屯門群組發文,指他乘搭九巴59X到龍門站時,有2隻狗狗自行登上巴士,未有主人陪同,看似不知所措,後來更被車長趕下巴士,遂發帖「希望佢哋搵得返主人啦」。帖文一出網民紛紛幫手尋主人,最終1個多小時後樓主報喜表示主人已找回狗狗,令網民們鬆一口氣。
不過也有部份網民對車長趕狗狗下車行為感到不解及不滿,直斥「無人性」、「離開巴士後,更難找回」、「恕我不懂,若毛孩不影響乘客,可否不趕下車」、「喺馬路有咩事更危險」。隨即有其他網民反駁,認為車長要顧及其他乘客安全,沒有做錯,「黐線……下站轉車站喇,係咪要送埋出九龍呀?」、「當時隻狗冇人控制住,冇人保證到喺行車期間兩隻狗唔會有任何危險行為」、「司機唔會冒任何風險,只可以趕落車」。樓主亦打圓場指車長行為是「無可奈何」,又說「Anyway現在主人搵得返就好了」。
根據九巴規定,除了陪同失明人士乘車的導盲犬外,乘客不可攜帶活禽鳥、寵物或其他動物上車。
該港男今早(4月28日)約10時半於Facebook群組「真.屯門友」發布多張相片,指他剛剛乘坐九巴59X到龍門站,有兩隻狗狗自行登車,未有見主人陪同,遂「希望佢哋搵得返主人啦」。樓主補充,2狗狗隨後已被車長趕下車。
從相片見到,2隻狗狗走到車廂中間,看似不知所措,當時車上坐滿乘客,車長正在旁處理事件。另1張照片則見到狗狗已經下車,走回行人路上。
帖文一出,網民紛紛幫手尋狗狗主人,最終1個多小時後、約11時50分樓主報喜表示主人已找回狗狗,令網民們鬆一口氣。
然而也有部份網民對車長趕狗狗下車行為感到不滿,斥責「無人性」、「恕我不懂,若毛孩不影響乘客,可否不趕下車,離開巴士後,更難找回」、「周全點去諗先抉係冇影響到他人,二係轉車站可能有職員看管,三就算出到九龍總站總通街走,對其他駕駛者或毛孩都安全」、「我覺得如果冇趕下車會好少少,起碼有人睇住安全啲又會call同事幫手睇睇,如果趕落車,會更難揾,喺馬路有咩事更危險」。
隨即有其他網民反駁,「黐線……下站轉車站喇,係咪要送埋出九龍啊?」、「當時隻狗冇人控制住,冇人保證到喺行車期間兩隻狗唔會有任何危險行為,司機唔會冒任何風險,只可以趕落車」、「冇人睇住啲狗,上車有啲危險性㗎喎!」。
樓主亦打圓場表示,車長趕狗狗下車是無奈之舉,「無錯,狗狗上到車又見搵唔到主人可能會處於驚慌狀態,如果載左兩狗離開上車位置,狗仔更加會對陌生環境惶恐,仲未計車上乘客可能怕狗。載左去轉車站仲大鑊,一行出去就係高速公路更危險。無可奈何都係應該請兩隻狗落車。Anyway現在主人搵得返就好了」。
根據九巴規定,除了陪同失明人士乘車的導盲犬外,乘客不可攜帶活禽鳥、寵物或其他動物上車。